Gradsko vijeće grada Belišća, na \_\_\_\_. sjednici, održanoj \_\_\_\_\_. \_\_\_\_\_\_ 2021. godine, na temelju članka 29. stavka 2. Zakona o poljoprivrednom zemljištu (Narodne novine br. 20/18, 115/18 i 98/19) i članka 40. stavak 1. točke 27. Statuta grada Belišća („Službeni glasnik grada Belišća“ br. 5/09, 3/13, 11/14, 7/15, 1/16, 3/16, 1/18 i 1/20), donosi

* prijedlog

Izmjene i dopune PROGRAMA raspolaganja

poljoprivrednim zemljištem u vlasništvu Republike Hrvatske za područje Grada Belišća

**I.**

Ovim Izmjenama i dopunama Programa raspolaganja poljoprivrednim zemljištem u vlasništvu Republike Hrvatske za područje Grada Belišća (dalje u tekstu: Izmjene i dopune Programa raspolaganja) mijenja se važeći Program raspolaganja poljoprivrednim zemljištem u vlasništvu Republike Hrvatske za područje Grada Belišća, KLASA: 320-01/18-01/43, URBROJ: 2158/1-01-13-18-7 (dalje u tekstu: Program raspolaganja) zbog provedenih parcelacija sukladno prostorno-planskoj dokumentaciji, promjene načina raspolaganja te uvrštavanja novih parcela poljoprivrednog zemljišta u Program raspolaganja.

**II.**

Točka II. Programa raspolaganja mijenja se i sada glasi:

"Ukupna površina poljoprivrednog zemljišta u vlasništvu Republike Hrvatske na području Grada Belišća je 967,7757 ha".

**III.**

U točki III. Programa raspolaganja mijenjaju se podaci o dosadašnjem raspolaganju poljoprivrednim zemljištem u vlasništvu Republike Hrvatske na području Grada Belišća te se mijenja tablica T-1 koja sada glasi:

"**T-1 Prikaz dosadašnjeg raspolaganja po svim oblicima-površina u ha**

|  |  |  |  |
| --- | --- | --- | --- |
| **Red. br** | **OBLIK RASPOLAGANJA****(skraćeni naziv iz ugovora)** | **Ukupan broj zaključenih ugovora** | **Ukupna površina po ugovorima (ha)** |
| 1. | ZAKUP  | 3 | 72,3165 |
| 2.  | DUGOGODIŠNJI ZAKUP | 0 | 0 |
| 3. | KONCESIJA | 1 | 719,0758 |
| 4. | PRIVREMENO KORIŠTENJE | 10 | 61,1120 |
| 5. | PRODAJA (NEOTPLAĆENO) | 1 | 29,5312 |
|  | UKUPNO | 15 | 882,0355 |

**IV.**

Točka IV. Programa raspolaganja mijenja se i sada glasi:

„Ovim Programom raspolaganja predviđene su površine za povrat, prodaju, zakup i za ostale namjene koje su prikazane u tablici T-2.

**T-2 Prikaz ukupnim površina po oblicima raspolaganja u ha**

|  |  |  |  |
| --- | --- | --- | --- |
| **Red.br** | **OBLIK RASPOLAGANJA** | **Površina u ha** | **Napomena ( minirano, višegodišnji nasadi i sustavi odvodnje i navodnjavanja** |
| 1. | Površine određene za povrat | 36,0000 | / |
| 2.  | Površine određene za prodaju-jednokratno, maksimalno do 25% | 21,8491 | / |
| 3. | Površine određene za zakup | 909,2285 | / |
| 4. | Površine određene za zakup zajedničkih pašnjaka | 0 | / |
| 5. | Površine određene za ostale namjene-jednokratno, maksimalno do 5% | 0,6981 | / |
|  | UKUPNO | 967,7757 |  |

Prikaz površina poljoprivrednog zemljišta u vlasništvu Republike Hrvatske za područje Grada Belišća prema oblicima raspolaganja kao i detaljni pregled svih katastarskih čestica prikazan je u tablici u exel (xls) formatu, u privitku je Programa raspolaganja i njegov je sastavni dio.“

**V.**

Točka V. Programa raspolaganja mijenja se i glasi:

"Površine za povrat određene su sukladno očitovanju Upravnog odjela za imovinsko-pravne poslove Osječko-baranjske županije, prema kojem je za područje Grada Belišća za nadoknadu oduzete imovine sukladno Zakonu o naknadi za imovinu oduzetu za vrijeme jugoslavenske komunističke vladavine („Narodne novine“ broj 92/96, 39/99, 92/99, 131/00, 27/01, 34/01, 118/01, 80/02, 81/02 i 98/19) potrebno osigurati 36,0000 ha poljoprivrednog zemljišta.

Poljoprivredno zemljište predviđeno za povrat dat će se u zakup javnim natječajem na rok do pet godina odnosno do pravomoćnosti rješenja o povratu sukladno posebnom propisu."

**VI.**

Točka VI. Programa raspolaganja mijenja se i sada glasi:

"Površina poljoprivrednog zemljišta u vlasništvu Republike Hrvatske na području Grada Belišća predviđenog za prodaju je 21,8491 ha što je 2,26% sveukupne površine iz točke IV. ovih Izmjena i dopuna Programa“.

**VII.**

Točka VIII. Programa raspolaganja postaje točka VII., te se mijenja i sada glasi:

"Poljoprivredno zemljište u vlasništvu Republike Hrvatske na području Grada Belišća predviđeno za zakup je površine 909,2285 ha.

Od navedene površine za 719,0758 ha Vlada Republike Hrvatske zaključila je ugovor o davanju poljoprivrednog zemljišta u vlasništvu Republike Hrvatske u prioritetnu koncesiju, neposrednom pogodbom, društvu PPK Valpovo d.o.o. iz Valpova od 12. siječnja 2007. godine na rok od 30 godina.

Sukladno Aneksu Ugovora o davanju poljoprivrednog zemljišta u vlasništvu Republike Hrvatske prioritetnu koncesiju neposrednom pogodbom od 12. prosinca 2019. godine društvo PPK Valpovo d.o.o. iz Valpova koristi 522,9151 ha, a PPK VALPOVO EKO d.o.o. iz Valpova 196,1607 ha poljoprivrednog zemljišta u vlasništvu Republike Hrvatske na području Grada Belišća.

Ugovor o koncesiji i Aneks Ugovora ostaju na snazi do isteka roka na koji je sklopljen ugovor o koncesiji."

**VIII.**

Točka IX. Programa raspolaganja se briše. Dosadašnja točka X. Programa raspolaganja postaje točka VIII., a točka XI. postaje točka IX.

**IX.**

Dosadašnja točka XII. Programa raspolaganja postaje točka X. te se tekst nakon točke 8. dopunjuje sljedećim točkama::

1. Kopije katastarskih planova za katastarske čestice poljoprivrednog zemljišta u vlasništvu Republike Hrvatske na području Grada Belišće koje su predmet ovih Izmjena i dopuna Programa: k.č.br. 28/2 u k.o. Belišće, k.č.br. 368/1 i 368/2 u k.o. Bocanjevci, k.č.br. 116/2 u k.o. Tiborjanci, k.č.br. 254/2 i 509/2 u k.o. Veliškovci, te k.č.br. 342/2 i 343/1 u k.o. Vinogradci;
2. Zemljišnoknjižni izvadci i posjedovni listovi iz e-baze Preglednika podataka DGU i ZIS aplikacije zemljišno knjižnog sustava Ministarstva pravosuđa za katastarske čestice navedene u točki 1.;
3. Uvjerenje Upravnog odjela za prostorno uređenje, graditeljstvo i zaštitu okoliša Osječko-baranjske županije nalaze li se katastarske čestice iz točke 1. unutar ili izvan građevinskog područja te radi li se o osobito vrijednom (P1) ili vrijednom (P2) poljoprivrednom zemljištu, KLASA: 350-01/20-01/463, URBROJ. 2158/1-01-16/34-20-2 od 9. studenog 2020. godine;
4. Očitovanje Upravnog odjela za imovinsko-pravne poslove Osječko-baranjske županije, o površinama koje je potrebno osigurati za naknadu oduzete imovine, KLASA: 943-01/20-01/136, URBROJ: 2158/1-0119/4-20-2 od 4. studenog 2020. godine;
5. Očitovanje Hrvatskih šuma d.o.o. o pripadnosti šuma i šumskog zemljišta na katastarskim česticama iz točke 1. u vlasništvu Republike Hrvatske, Klasa: OS/20-01/74 Ur.broj: 02-00-05/01-20-103 od 3. studenoga 2020. godine;
6. Očitovanje Hrvatskih voda o pripadnosti javnom vodnom dobru zemljišnih čestica iz točke 1., KLASA: 325-10/20-04/0002038, URBROJ: 374-22-4-20-2 od 6. studenog 2020. godine;
7. Očitovanje Ravnateljstva civilne zaštite Ministarstva unutarnjih poslova o stanju miniranosti katastarskih čestica na području katastarskih općina iz točke 1., KLASA: 214-11/20-06/316, URBROJ:511-01/356-20-02 od 16. studenog 2020. godine;
8. Očitovanje Upravnog odjela za prostorno uređenje, graditeljstvo i zaštitu okoliša Osječko-baranjske županije o sustavima javnog navodnjavanja, KLASA: 350-01/20-01/440, URBROJ: 2158/1-01-16/34-20-2 od 6. studenog 2020. godine."

**XI.**

U ostalim odredbama koje nisu obuhvaćene ovim Izmjenama i dopunama Programa raspolaganja, Program raspolaganja ostaje nepromijenjen.

**XII.**

Ove Izmjene i dopune Programa raspolaganja dostavljaju se na prethodno mišljenje Osječko-baranjskoj županiji i na suglasnost Ministarstvu poljoprivrede, a stupaju na snagu danom dobivanja suglasnosti Ministarstva poljoprivrede.

**XIII.**

Ove Izmjene i dopune Programa raspolaganja bit će objavljene u Službenom glasniku grada Belišća, a stupit će na snagu danom dobivanja suglasnosti Ministarstva poljoprivrede.

Dokumentacija iz točke X. sastavni je dio Programa, a zbog obimnosti neće biti objavljena u Službenom glasniku grada Belišća.

GRADSKO VIJEĆE GRADA BELIŠĆA

Klasa: 945-01/21-03/01

Urbroj: 2185/02-1-20-\_\_\_

Belišće, \_\_\_\_. siječnja 2021. godine

 Predsjednik Gradskog vijeća:

 Dario Fletko, mag. ing. comp.,v.r.